VLV afsluiting - Gesondheid | Murraysburg
VLV afsluiting – Gesondheid
Murraysburg – November 22, 2018
Nadat hulle 'n paar jaar vasgevang was in die veeleisende maalkolk van die korporatiewe wêreld, het Madeleine en haar man hul werk bedank, huis opgepak en besluit om die Camino Pelgrimstog in Spanje aan te pak. Erns Gründling se boek oor die Camino was hul inspirasie, hulle wou in sy spore stap, maar het baie gou agter gekom dat die Camino vir elkeen uniek is.
Die pelgrimstog staan ook bekend as The Way of St James of Die Jakobsweg (Duits). Daar is verskillende roetes om uit te kies, hulle het die Franse roete wat 780km beslaan en oor 33 dae strek (Jesus se tyd op aarde) gekies. Al die roetes eindig in Santiago. In totaal het hulle 1 000km gestap oor 40 dae..
'n Pelgrimstog verskil van 'n gewone staptog omdat die rede vir 'n pelgrimstog spiritueel is en dit jou op 'n emosionele reis neem. Die mens het van altyd af die behoefte om heilige plekke te besoek. Op die Camino geld die spreuk "The Camino will provide" of as jy 'n Christen is, vir jouself "God will provide." As jy die tog met hierdie ingesteldheid aanpak, is dit nie 'n verrassing dat wonderwerke met jou en jou stapgenote gebeur op die Camino Pelgrimstog nie!
By Murraysburg se Kersprogram op 14 November het die leerlinge van Murraysburg Voorbereidende Skool, onder leiding van VLV-lid Elsjé Kruger, vir ons die pragtigste kersliedere gesing met hul eie slagorkesbegeleiding. Groot pret as die kleintjies vir ons optree!
By Murraysburg se Kersvergadering op 14 November 2018, is 'n hele handvol diensknopies uitgedeel. Johanna van der Merwe (links) aan twee van die lede baie spesiale knopies oorhandig: Dorees Pienaar 60j. lid (middel) en Winifred Grobler 55j. lid (regs)